**УНИВЕРЗИТЕТ У БЕОГРАДУ**

**ФИЛОЗОФСКИ ФАКУЛТЕТ**

**05/2-7 веза бр. 1893/1**

**Београд, 13.11.2023. године**

**О Б А В Е Ш Т Е Њ Е**

Универзитет у Београду - Филозофски факултет обавештава да су у оквиру програма „ Моја прва плата“ отворене позиције за посао у Одсеку за студентске послове на радном месту – Административни секретар (1 кандидат/киња), као и у Центру за међународну сарадњу и односе са јавношћу на радном месту – Административни секретар (1 кандидат/киња).

Период пријављивања кандидата је од 13.11.2023. године до 06.12.2023. године преко портала „Моја прва плата“, а оспособљавање за рад почиње у јануару 2024. године.

Уколико сте млађи од 30 година, имате стечено високо образовање Универзитета у Београду – Филозофског факултета, и уколико сте без радног искуства, односно са мање од шест месеци радног искуства стеченог на пословима у оквиру нивоа образовања са којим конкуришете и немате положен стручни испит – Програм „Моја прва плата” идеална је шанса за вас.

Током девет месеци оспособљавања за рад, стећи ћете прва радна искуства. Програмом се не заснива радни однос, а ангажованим лицима на име новчане накнаде ће се исплаћивати средства у укупном месечном износу од 34.000,00 динара.

Ваше оспособљавање за рад биће спроведено по утврђеном програму уз ментора који врши надзор и пружа подршку. По завршетку добићете потврду о обављеном оспособљавању на конкретним пословима, која повећава шансу да добијете запослење.

Детаљније услове Програма можете погледати у [Јавном позиву Националне службе за запошљавање,](https://mojaprvaplata.euprava.gov.rs/Dokumenta/JavniPoziv.pdf)

**Детаљније услове за оглашене радне позиције можете погледати на порталу „ Моја прва плата“ за који је потребно извршити регистрацију према упутству приложеном на самом порталу.**

Стручна сарадница за радне односе с.р.

Зора Јовановић